
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 18 iunie 2001
Nr.306/XVIII/9

Înlocuieşte Raportul difuzat anterior cu nr.45/XVIII/9 din 23 februarie 1999

RAPORT SUPLIMENTAR

asupra proiectului de Lege pentru aprobarea Ordonanţei Guvernului nr.3/1998 pentru abrogarea art.27 din Ordonanţa Guvernului nr.25/1995 privind reglementarea organizării şi finanţării activităţii de cercetare-dezvoltare

În urma examinării proiectului de Lege pentru aprobarea Ordonanţei Guvernului nr.3/1998 pentru abrogarea art.27 din Ordonanţa Guvernului nr.25/1995 privind reglementarea organizării şi finanţării activităţii de cercetare-dezvoltare, în şedinţa din 13 iunie 2001, propunem ca acesta să fie supus spre dezbatere şi adoptare cu următoarele amendamente:

	Nr.

Crt.
	Articolul

(textul inţial)
	Text adoptat de comisie
	Motivare

	1.
	Articol unic – Articolul 27 din Ordonanţa Guvernului nr.25/1995 privind reglementarea organizării şi finanţării activităţii de cercetare-dezvoltare, publicată în Monitorul Oficial al României, Partea I, nr.194 din 25 august 1995, astfel cum a fost aprobată, modificată şi completată prin Legea nr.51/1996, prin Ordonanţa Guvernului nr.8/1997, prin Ordonanţa Guvernului nr.58/1997 şi prin Ordonanţa de urgenţă a Guvernului nr.91/1997, se abrogă.
	Articol unic: Se aprobă Ordonanţa Guvernului nr.3 din 20 ianuarie 1998 pentru abrogarea art.27 din Ordonanţa Guvernului nr.25/1995 privind reglementarea organizării şi finanţării activităţii de cercetare-dezvoltare, adoptată în temeiul art.1 lit.i) din Legea nr.221/1997 privind abilitarea Guvernului de a emite ordonanţe, publicată în Monitorul Oficial al României, Partea I, nr.31 din 28 ianuarie 1998, cu următoarele modificări:


	

	2.
	
	Titlul ordonanţei va avea următorul cuprins:

Ordonanţa pentru modificarea termenului prevăzut în art.27 din Ordonanţa Guvernului nr.25/1995 privind reglementarea organizării şi finanţării activităţii de cercetare-dezvoltare.
	

	3.
	
	Articolul unic al ordonanţei va avea următorul cuprins:

“Termenul prevăzut în art.27 din Ordonanţa Guvernului nr.25/1995 privind reglementarea organizării şi finanţării activităţii de cercetare-dezvoltare, publicată în Monitorul Oficial al României, Partea I, nr.194 din 25 august 1995, astfel cum a fost aprobată, modificată şi completată prin Legea nr.51/1996, prin Ordonanţa Guvernului nr.8/1997, prin Ordonanţa Guvernului nr.58/1997 şi prin Ordonanţa de urgenţă a Guvernului nr.91/1997, se prorogă până la data de 31 decembrie 2001.”
	


În raport de obiectul şi conţinutul său, proiectul de lege face parte din categoria legilor ordinare.

